Aragoi ibaiak zeharkatzen duen haranaren ipar bazterrean daude herria eta gaztelua, mendi baten gainaldean gaztelua eta magalean herria. Biak ibai horrek zeharkatzen duen haranaren zati berezi batean daude (hogei bat kilometroko eremuan), Caparroso eta Zarrakaztelu herrien artean. Harana eskualde horretan, igarobide izateaz gain, Bardearen atzealdea da Aragoiko mugatik etorrita.\nGaztelutik ekialdera eta hegoaldera begiraturik Murillo el Fruto, Zarrakaztelu, Oliba monasterioa eta Melida herria ikusten dira. Mendebaldera, Arrada zenaren muinoa, Caparroso eta Murillo el Cuende. Herri horiek ere gazteluak zituzten, eta guztiek elkarrekin muga zaintzen jardungo zuten. Euren artean komunikazio katea osatzea ere ez zitzaien zaila gertatuko, guztiak ere begi-bistan geratzen baitziren.\nGazteluaren behealdean herria garatu zen, Kara, herri erromatarraren ondorengoa, nahiz eta ez izan orduko haren kokaleku bera. Herritarrei babesa ematen zien gazteluak, eta, beraz, herriaren eta gazteluaren historia estu-esturik daude lotuta Erdi Aroan.\nAztarnak goitik begiraturik. Dorre nagusiaz gain, gazteluaren eremua nabari da inguruko zulo edo erretenari esker. (2002)\nSancta Kara, Erdi Aroan askotan idazten zen bezala, eta ingurukoak zibilizazio askoren lekukoak dira. Erromatarrek utzi zituzten aztarnarik ikusgarrienak (Pliniok aipatzen zuen Kara herria aurkitu dute). Egungo herriaren izena hortik datorkio, Santacara (Kristautasunaren aztarna bista-bistakoa da). Pedro I.ak (1094-1104) forua eman zion herriari 1102an, Caparrosoko eredua erabiliz, Tutera oraindik musulmanen esku zegoela.\nHerriari zergak murriztu zizkioten 1191n Antso VI.a Jakitunak (1150-1194) eta 1210ean bere semeak, Antso VII.a Azkarrak (1194-1234), forua bera ere egokituz, biek biztanleak erakartzeko asmoz. Abantaila batzuk lortu zituzten bertako biztanleek, baina horiek ere erregearen lurretara lan egitera joateko betebeharra zuten, eta hiri-harresia eta gaztelua konpontzen lagundu beharra zuten, salbuespenik gabe.\n1201ean, Semen Rada zen gazteluzaina eta Martin Lopez Novar 1219an, ¿Martin Lopiz de Nouar, Sancta Kara.¿ 1237an, Garzia Almorabit zen gazteluzain, baita Casedan eta Oibarren ere, ¿Santa Kara, Casseda e Ayuarr.¿\n1259tik 1266ra, Garzia Perez Cadreita izan zen gazteluzaina, eta urteko soldata 6 libera eta 30 kaizakoa zuen. 1276an, Migel Martinez Eransus zen gazteluzain. 1278an, berak eta Eloko gazteluzainak, Roldan Perez Eransusek, Corbaran Bidaurreren esku utzi zituzten gazteluak, eta Frantziara joan ziren Joana I.ari (erregina: 1274-1305) gazteluen leialtasuna erakustera. Geroago, 1280an, Lukuzeko jauna zebilen gazteluzain, Santacaran eta Casedako gazteluan ere bai. Bi gazteluengatik 30 libera eta 100 kaiza jasotzen zituen. 1290ean, Jimeno Martinez Uriz zen gazteluzain, 10 libera eta 50 kaiza gariko soldatarekin, eta 1294an, Pedro San Hilario.\nPedro Sotes agertzen da gazteluzain 1300ean; 6 libera eta 30 kaiza gariko soldata zuen, gazteluzain batez bestekoaren azpitik.\nSantacara, beste bost gaztelurekin, Maria infantaren ezkonsariaren berme izan zen 1337an, Aragoiko Pedro IV.a erregearekin ezkon zedin. Bermea gauzatzeko, gazteluzainei, Joan Renalt Le Chat zen Santacarakoa, kendu egin zieten nafar herritartasuna, eta Nafarroako erregeari leialtasuna adierazteko egin zuten zina bertan behera utzi behar izan zuten; Aragoiko erregeari leial izango zitzaizkiola hitzeman behar izan zuten. 1345. urte arte iraun zuen egoera horrek.\nKarlos II.ak (1349-1387) mendebaldeko lurrak berreskuratzeko ahaleginetan, hainbat noble soldatapean jarri zituen. Horrela, 1362an, Beltran Velez Gebara, Oñatiko jauna, ikusten dugu 10 zaldun eta 40 oinezkorekin Santacara herrian eta gazteluan. Zaldun bakoitzeko, 6 libera eta 10 sos jasotzen zituen hileko, eta 52 sos oinezko bakoitzeko.\n1365ean, Aragoiko Erresumarekin gerra hasteko arriskua piztu zen azaroan, eta Tuterako eta Zangozako ibar-jaunak mugako lurretan ibili ziren haziendak eta ondasun higigarriak urrutiratzen. Santacarako, Murillo el Frutoko, Uxueko eta Pitillasko herriek Zarrakazteluko eta Olibako abereak gordetzeko agindua jaso zuten, Aragoi ibaiaren eskuinaldean. Mugaren atzealdeko lerro gotortu gisa erabiltzen zuten ibaiaren erribera hori. Dena den, 1366ko otsailaren 3ko agindu baten bidez, Tuterako ibar-jaunak abereen bostena konfiskatu behar izan zuen, baimenik gabe Bardeara eta Aragoi ibaiaren ezkerraldera itzuliak baitziren, eta berriro ibaia igarotzera behartu behar izan zituen.\nGil Desojori, orduko gazteluzainari, Joan Ferrandiz Castañares askatzeko agindua bidali zioten 1365eko azaroaren 3an. Preso zegoen, 3 abere lapurtu izanaz akusaturik, baina ez omen zen erruduna. Gazteluzain hori 1366an hil zen, eta bere anaiak Garzia Gilek-Orreagan kalonje zen-, jarri behar izan zuen gazteluzain, gaztelua erregeari itzuli arte. Pedro Aibar Soltxagak hartu zuen gaztelua zaintzeko ardura urte horretako apiriletik 1375. urte arte, bera ere hil zen arte.\nBere semeak hartu zuen txanda 1375etik 1391ra, Pedro Gil Soltxagak. Honek, 1377an, hainbat ondasun dohaintzan jaso zituen Santacara herrian bertan. 1388an, dohaintza baieztatu egin zion hurrengo erregeak, Karlos III.ak (1387-1425). Erregeak bere ganberazain Beltran Lakarra noblea jarri zuen gazteluzain, baina Pedro Gil Soltxagari 1391ko abuztu eta azaro arteko soldata ordaindu behar izan zioten, gazteluzain berria ez baitzen garaiz agertu. Beltran Lakarrari Santacarako eta Pitillasko zergak ere eman zizkion. Bere aita Asiaingo jauna zen, 1380an Tafallan burua moztu zioten hura bera, matxinatzeagatik gazteluan preso zegoenean.\nMartin Martinez Soltxaga gazteluzain zela, berriro Santacarako gaztelua beste ezkonsari baten berme bihurtu zen, 1402ko hitzarmen batean, Arguedas, Galipentzu eta Murillo El Frutokoekin batera. Orduko hartan, Karlos III.aren alaba Blanka printzesaren eta Siziliako Martin Aragoiko erregearen semearen arteko ezkontza-ituna egin zuten. Ezkontza horren bidez, Blanka Siziliako erregina izango zen (1402-1441), eta geroago Nafarroakoa ere bai, Blanka I.a izenez.\nMurillo el Fruton egin zuten bezala, herritarrek gaztelua konpondu zuten 1429an, Gaztelarekin gerra baitzegoen, eta 1430ean, Blanka I.ak (erregina: 1425-1441) Santacarak zergetan 63 libera gutxiago ordain zitzala agindu zuen eta materialen garraioa eta langileen soldata ere berak ordaindu zituen.\n1431n, Gracian Agramont-ek jaso zituen Beltran Lakarrak zeuzkan ondasun eta errentak, Santacaran eta Pitillasen, Santacarako gazteluzain izateko ardura barne. Errenta guztiak oso-osorik jasotzen zituen erregearen dohaintza bereziari esker, kenketarik gabe.\n1440an, Sancho San Lux gazteluzain zela, gazteluak bi sukalde zituenez, horietako bat logela bihurtu zuten, barruti nagusitik kanpoan zegoena. Hurrengo gazteluzaina, urte batez, Artiedako jauregiko jauna izan zen, Joan Martinez Uriz.\n1447an, Vianako Printzeak Joan Beaumontekoari eman zizkion Santacarako herria eta gaztelua, eta Murillo el Frutoko gaztelua eta herria. Beaumondarrak lehenagotik zituen Tiebas (1445) eta Cascante (1446), eta geroago (1448) Corella jaso zuen.\nSantacarako biztanleria murriztu egin zen, 50 familiatik 30era, gerragatik eta gazteluko arduradunaren gehiegikeriengatik, bertakoek 1479an aurkeztutako kexaren arabera. Magdalena printzesak, bere seme Frantzisko I.aren begirale tutore gisa, etxeak eta ondasunak jabeei itzul ziezazkiela agindu zion Santacarako jaunari, Gracian Beaumontekoari (gazteluzaina ere bera zen).\n1494an, gerra zibila berriro berpiztu zenean, Santacarako Agramondarrek elizako kanpandorretik gaztelua erasotzeari ekin zioten, eta kalte handiak egin zituzten; Leringo kondeak berak etorri behar izan zuen, gaztelarren laguntzarekin. Mendabiara eraman zituen preso herriko Agramondarrak.\nGiro gaiztotu hartan, errege-erreginak, egoera kontrolpean zeukatenez, atzerriratu egin zuten Leringo kondea, eta 1507an kendu egin zizkioten ondasun guztiak. Leringo kondeak Espainiako Errege Katolikoekin trukea egin zuen: kondeak Nafarroako ondasun guztiak eman zizkien errege-erreginei, eta haiek balio bera zuten beste batzuk eman zizkioten kondeari, Gaztelan. Truke horrekin, Fernando Katolikoak Nafarroako mugarako kapitan nagusiari, Joan Riberari, hainbat herri eta gaztelu bereganatzeko agindua eman zion: Lerin, Larraga, Mendabia, Andosilla, San Adrian, Deio eta Santacara.\n1512an, Nafarroa burujabetza galtzear zegoenean, nafarren erregeak kontraerasoa jo zuen, eta gaztelukoak ere altxa ziren haren alde, baina etsi egin behar izan zuten abenduan. Ondoren, gaztelua suntsitu zuten gaztelar-aragoarrek, baina Gracian Beaumontekoari 1.000 libera eman zizkioten kalte-ordain gisa.\nGaztelua desagertuta gero ere, Santacarako jaunak jarraitu zuen jasotzen castillaje izeneko zerga Aragoi ibaiko almadiengandik. XVI. mendearen hasieran, enbor bana eman behar izaten zieten Santacarako eta Murillo el Frutoko jaunei, gazteluetako onuradunen ondorengoak baitziren, eta bi enbor Milagroko gazteluko jabeari.\nErretena, inguruko harresiaren aztarnak eta dorre nagusiaren behealdea. (1997)\nIkusgarriak dira benetan dorre nagusiaren aztarnak, hegoaldeko hormak ia oso-osorik iraun baitu (bukaera besterik ez zaio falta). Erlaitzen aztarnaren bat kontatu gabe 20¿8 metrokoa da dorrearen garaiera, 80 harri ilarak osatua. Harresi horretan irekidura edo zulo bakar bat dago, ate arkudun bat, lurretik ia 7 metrora. Hegoaldeko horma horren luzera 9¿5 metrokoa da. Goialdean geratzen diren harri triangeluarren arabera, erlaitzak diamante puntaz amaitzen ziren. Goialdean, hormen bukaerak lauak ziren, karelik gabekoak.\nDorrearen mendebaldeko eta ekialdeko hormen zatiak ere geratu dira hegoaldekoari josirik, lurretik goraino. Harresien 1¿8 metro da lodi behealdean, eta gaztelu-begien aztarnak daude bi harresi horien goiko aldean. Mendebaldekoa ia osorik dago, bi baldatxoren gainean egina. Dorre nagusiaren gainerako guztia galdu egin da, eta ez dago jakiterik oina karratua zuen edo ez.\nDorrearen barrualdeari begiraturik, bi solairuren arteko bereizketen aztarnak nabari dira, baina bost edo sei solairukoa izango zen, egurrezko egituraz eginak. Ekialdeko murruan, berriz, irekidura edo zulo bat ageri da, eta baliteke leiho baten aztarnak izatea.\nDorre nagusiaren HE-ko eta HM-ko izkinetan geratu diren harrien arabera, izkina horietatik hasiko ziren barrutiaren harresiak, zeina gazteluaren hegoaldean hedatuko baitzen. Horrela, dorrearen sarrerak gazteluaren barrutira emango zuen. 1362an eraiki zuten zubi bat dorrean sartzeko. Ziurrenik, dorrearen kanpoko aldean ez zen egongo beste aterik. Barrutian sakonuneak eta harriak daude eta horietako bat ur putzu edo biltegiaren zuloa izan daiteke.\nDorrearen izkinetan sumatzen denez, barrutiaren inguruko harresiak 5¿2 metroko garaiera izango zuen eta 1¿30 metroko lodiera. Horrez gain, beharbada egurrezko egitura edo aldamioak egon zitezkeen. Aztarnak geratu dira hego-mendebaldean: 4¿5 metroko horma zati bat, harlandu handiz egina.\nGazteluaren inguruan, lau aldeetan, erreten edo lubanarro baten aztarnak daude, zeina zati estuenean 5 metro baita zabal. Iparraldera eginez gero, zuloaren zabalera eta sakonera handitu egiten dira; gazteluaren kokalekua mendiaren gainerako eremutik bereizteko egina zuten zuloa. Mendebaldeko ertzean, 8 metroko galeria bat dago.\nDorre nagusiaren hegoaldeko hormaren ikuspegi orokorra. (1997)\nGaztelua dagoen mendira herriko azken etxearen atzealdetik igotzen da. Pitillastik etorrita, gurutze baten ondoko kaletik sartzen da herrian, eta igotzen diren kaleetatik joanez gero, etxe horretara iristen da. Handik gaztelura 5 minutu daude oinez.\nBestalde, pista bat gazteluraino igotzen da, antena batzuk eskuinean utzita.


Ardantzabide kaleko auzokonposta gunea indartuko du UKUEk - Zumaia - Baleike.eus\nArdantzabide kaleko auzokonposta gunea indartuko du UKUEk\nMireia Galarza Bastida 2021-10-19 17:45\nHelburu bikoitza izango du erabakiak. Alde batetik, ahalik eta herritar gehienek auzoan konposta egiteko guneak erabilita, hondakinak murriztea lortu nahi da, eta bestetik, konposta egiteko guneen funtzionamendua hobetzeko ere baliatu nahi du kanpaina UKUEk.\nAuzokonpostaren bidetik, Urola Kostako Udal Elkarteak beste urrats bat eman nahi du hondakinen kudeaketa egokian. Hain zuzen ere, Hondakinak Biltzeko Zerbitzuak Zumaiako Ardantzabide kaleko auzokonposta gunea indartzeari ekingo dio laster, helburu bikoitzarekin. Alde batetik, ahalik eta herritar gehienek auzoan konposta egiteko guneak erabilita, hondakinak murriztea lortu nahi da, eta bestetik, konposta egiteko guneen funtzionamendua hobetzeko ere baliatu nahi du kanpaina UKUEk.\nKanpainaren bidez, interesa agertu eta izena ematen duten bizilagun guztiei konpostari buruzko formakuntza tailer bat eskainiko die UKUEk. Formakuntzaz gain, aholkularitza zerbitzua ere eskainiko da. Izan ere, Ardantzabide kaleko konposta egiteko gunea teknikari baten gidaritzapean kudeatuko da. Jarraipen lanez gain, teknikariak arreta eta aholkularitza zerbitzua ere eskainiko dizkie bizilagunei. Izena eman nahi dutenek 943-89 08 08 telefonora deitu beharko dute, edo ingurumena5@urolakosta.eus helbidera idatzi.\nUrola Kostako Udal Elkarteak emandako datuen arabera, 2005.urteaz geroztik, konposta egiteko hainbat bide dituzte Urola Kostako herritarrek. Auzoan konposta egiteko aukerari dagokionez, eskualdeko 4 udalerritan eskaintzen du horretarako aukera Udal Elkarteak. Hain zuzen ere, auzoan konposta egiteko udalek eta Udal Elkarteak jarritako 12 eremu daude eskualdean: Getarian 3, Orion 3, Zarautzen 1 eta Zumaian 5.\nOro har, elkartearen arabera, urtez urte "gora" egin du konposta egitea erabaki eta bere hondakin organikoen konposta egiten duten eskualdeko familien kopuruak. "Prebentzioaren bidetik, konposta egin eta hondakin gutxiago sortuta, hondakinek kudeaketak dakartzan kostu ekonomikoak murrizteaz gain, hondakinen azken tratamenduak sortzen dituen beste hainbat arazo ere saihestuko dira".


Egunkaria aurrera » Herritarren lan nekaezina\n2013, otsailak 16\n(‘Egunkaria’ itxi zutela 10 urte. ‘Berria’-ren artikulu sorta). Herri eta hiriburu gehienetan sortu ziren ‘Egunkaria’-ren aldeko herri batzordeak. Denetariko ekitaldiak antolatu zituzten, kazeta itxi izana salatzeko eta proiektu berrirako dirua eta babesa lortzeko.\nKantaldiak, poesia errezitaldiak, herri bazkariak, patata-tortilla lehiaketak, kirol ekitaldiak, danborradak, karroza desfileak… Zer ez ote zen egin Egunkaria itxi izana salatu, eta Berria sustatzeko. Herri eta hiriburuetan, Egunkaria-ren alde sortutako batzordeek antolatu zituzten ekitaldi gehienak. Txikienetik handienera, denek egin nahi izan zuten beren salaketa eta ekarpena. Denbora librea alde batera utzi, eta euskarazko kazetaren alde sukaldean aritu, korrika egin, abestu, kartelak pegatu eta kamisetak nahiz akzioak saltzen aritu ziren milaka herritar; haiek ziren talde haien arima. Nekatu gabe jardun zuten. Haien ahaleginari esker, gertatutakoaren salaketa eta haserrea bazter guztietara iritsi zen, eta egun Berria denaren oinarriak jarri ziren.\nLangileen artean sortu zen herri batzordeak martxan jartzeko ideia. «Herrietan eta hiriburuetan dinamika bat sortu nahi genuen; hasieran, itxiera salatzeko, eta gero proiektu berrirako akzioak saltzeko. Horretan lagundu ziguten herri batzordeek. Haien zeregina funtsezkoa izan zen», azaldu du Margari Eizagirrek. Egunkaria-ko langilea zen Eizagirre, eta, beste hainbat lankiderekin batera, herri batzordeen lana koordinatu zuen.\nBatzordeak sortzeko, herrietan euskalgintzaren inguruan lanean zebilen jendearekin jarri ziren harremanetan. «Milaka dei egin genituen. Jendearen erantzuna paregabea izan zen.Askotan, herrietatik deitzen ziguten, batzorde bat sortu zutela esanez, edo Egunkaria-ren aldeko ekitaldi bat antolatu zutela iragarriz». Kazeta itxi eta hilabetera, ehun batzorde baino gehiago zeuden sortuta.\nAutoan egindako milaka kilometroak ez ditu ahaztu Eizagirrek: «Euskal Herri osotik ibili ginen. Egunkaria itxi izana salatzeko ateratako kamisetez eta kartelez beteta eramaten genuen autoa». Baina, batez ere, jendearen elkartasuna eta lanerako borondatea ditu gogoan Eizagirrek: «Edozein festa, kultur ekitaldi edo kirol lehiaketa baliatzen zuten Egunkaria-ren itxiera salatzeko. Milaka ekinaldi antolatu zituzten. Horrek sekulako indarra ematen zigun langileoi aurrera egiteko».\nLanean aritu ziren milaka herritar horietako bat izan zen Axun Arrieta. Etxeberriko (Bizkaia) herri batzordearen sustatzaileetako bat izan zen. Egunkaria itxi eta egun gutxira hasi ziren lanean. «Kalean neska bat ikusi nuen itxiera salatzeko kartel batzuk pegatzen. Harengana joan, eta galdetu nion ea ze aukera ikusten zuen herrian Egunkaria-ren aldeko zerbait egiteko. Ni baino dezente gazteagoa zen, baina, nik bezala, bere sentitzen zuen Egunkaria proiektua».\nHandik aste batzuetara egin zuten lehen bilera. Ondorengo hilabeteetan makina bat gauza egin zuten: zozketa bat, akzio salmentaren inguruko informazioa banatu, kamisetak saldu… Batzordearen lana biribilduz, uztailaren 6an Egunkaria-ren aldeko eguna antolatu zuten. Oso oroitzapen politak ditu egun hartaz Arrietak: «Bazkaria, herriko kultur taldeen emanaldiak, hitzaldiak… Egunkari handi bat ere egin genuen. 110 bat lagun bildu ginen. Legez kanporatzeen garaia zen, eta herrian giroa nahiko gaiztotua zegoen. Egunkaria-ren itxierak guztiak batu gintuen».\nLan horretan bazuten eskarmentua Zarautzen (Gipuzkoa). «Egunkaria sortu zen garaian oso lan talde indartsu bat egon zen herrian. Gainera, hasieratik Zarauzko jende asko aritu zen han lanean. Beti egon da lotura berezi bat bien artean», azaldu du Txumai Iturriak, batzordeko kideetako batek.\nItxieraren berri izan bezain laster sumatu zuten berriro batzeko garaia zela. Iturria: «Ehun bat lagun bildu ginen». Lehen bilera hartan, euskarazko kazetaren aldeko aurreneko ekinaldia prestatu zuten. Inauteriak gertu ziren, eta urte hartako desfilearen gaia Egunkaria izatea erabaki zuten. «Oso arrakastatsua eta polita izan zen». Herriko kultur nahiz kirol taldeak salaketara biltzea lortu zuten, eta ekitaldi mordoa antolatu zituzten: poesia errezitaldiak, elkarretaratzeak, herri bazkaria, herriko artistekin agerraldia… «Iñaki Uria zarauztarra izanik, haren familiarekin oso gertuko harremana izan genuen, eta laguntzen aritu ginen».\nBeste datu bat ere eman du Iturriak. «Biztanle kopurua kontuan hartuta, Egunkaria sortzeko garaian bezala, Berria abian jartzeko bonuak eta akzioak saltzekoan emaitza onenetakoak lortu zituzten herrien artean geunden». Alde horretatik ez du kexarik. «Asko, gutxi, edo ezer ez jarrita ere, denek ireki zizkiguten ateak».\nIruñeko batzordeen jarduna\nIruñearen kasuan, euskarazko egunkari bakarra itxi izanak euskalgintza gehiago batzeko balio izan zuela nabarmendu du Asier Biurrunek. AEK-ko irakasle da Biurrun, eta garai hartan Iruñean sortu ziren herri batzordeak antolatzen aritu zen. Oso gertutik bizi izan zuen itxiera. Izan ere, euskaltegia Egunkaria-ren Iruñeko ordezkaritza zegoen leku berean dago. «Langileekin bagenuen harremana, eta eredugarria izan zen haien erantzuna. Ikaragarria izan zen itxi eta hurrengo egunean kalean egotea. Gizartearen aldetik ere erasoaren adinako erantzuna eman behar zen».\nBerehala batu ziren Iruñeko eta inguruko herrietako euskalgintzako ordezkariak. «Oso gogoan ditut Zaldiko Maldiko elkartean eta Iruñezahar euskaltegian egin genituen bilerak. Han, pilatutako amorru eta tristura guztiak kanporatu, eta lanean hasi ginen. Gauza bakarra genuen buruan, gertatutakoa salatu eta euskarazko beste egunkari bat sortzeko baliabideak lortzea». Iruñea handia izanik, batzorde bat baino gehiago sortu zituzten, auzoetan banatuz. «Oso lagungarria izan zen mezua zabaltzeko eta ekitaldiak antolatzeko. Bakoitzak bere moduan, guztietan egin zen zerbait».\nDonibane auzoan itxiera salatzeko egindako elkarretaratzea izan zen hunkigarriena, Biurrunen arabera: «Egunkaria-ren Iruñeko ordezkaritzatik gertu dagoenez, oso berezia izan zen. Jende asko batu zen». Korrika Iruñetik igaro zenean Egunkaria-k izan zuen presentzia handia izan zela oroitzen da. «Pentsatzen dut leku guztietan bezala. Baina euskarak Nafarroan duen egoera kontuan hartuta, beti da berezia Korrika. Urte hartan are gehiago». Herritarren eta langileen ahaleginari esker produktu «kalitatezko bat» lortu zela nabarmendu du. «Euskaldunok merezi dugun egunkaria. Gainera, zorigaiztoko itxieragatik izan bazen ere, Iruñean presentzia irabazi zuen».\nLaudion (Araba) denbora zeramaten Egunkaria-k leku gehiago izateko lanean. «Itxi baino aste batzuk lehenago, herriko tabernariekin hitz egiten aritu ginen, euskarazko egunkaria izateko eskatuz», adierazi du Asier Amondok, hango herri batzordeko ordezkarietako batek. Aita izan berria zen Amondo, eta lanaldi murriztuarekin zegoen. «Hori aprobetxatuz, haurrarekin paseoan atera eta herri batzordeko gauzak egiteko aprobetxatzen nuen: kartelak jarri, kamisetak saldu… Jendea asko inplikatu zen. Askok, zuten denbora librea alde batera utzi, eta ekitaldiak eta abar antolatzen aritzen ziren». Herrian antolatutako ekitaldi jendetsuena bertso afari bat izan zen. Baina, batez ere, materiala eta akzioak salatzeko mahaia jartzean bizi izandakoak nabarmendu ditu. «Batez ere langileek manifestazioan eramandako kamiseta urdinak nahi zituen jendeak. Akzioei dagokienez, informazioa eman gabe propio etortzen ziren asko».\nIparraldean Baionako langileek egin behar izan zuten lan guztia, Egunkaria-ko Baionako ordezkaritzako kazetari Aitor Renteriak gogorarazi duenez. «Langileok mugitu behar izan genuen dena. Lehenbizi egin behar izan zutena herritarrei itxiera azaltzea izan zen. «Hegoaldean, Egin-ekin, bazegoen aurreko kasurik, baina Iparraldeko ikuspegitik ulertezina zen gobernu batek egunkari bat ixtea». Erakundeen aldetik ez zuten babesik lortu ahal izan: «Beste estatu bateko politika kontuetan ez zirela sartuko esan ziguten askok. Egunero-rako idazteaz gain, beraz, lan hori egiten aritu behar izan zuten: jaialdi bati hasiera emateko suziria bota, kantaldi bat antolatu…». Bitxikeria bat ere badu gogoan. «Arrangoitzen bazen Luis Mariano kantariaren estatua bat. Urteak ziren desagertua zegoela, lapurtu egin zutelako. Itxiera izan eta egun gutxira, Egunkaria-ren aldeko ikur batekin agertu zen. Harrigarria izan zen». Ondoren, bonu salmenta etorri zen. «Txikitasunean izan bazen ere, espero baino hiru aldiz diru gehiago bildu zen. Jendearen erantzuna aparta izan zen». Kasu horretan ere aparteko lana egin behar izan zuten. «Jendeak dirua eman nahi zuen, eta harritu egiten zen bonu horiek betetzen ez baziren Espainiako Auzitegi Nazionalak esku har zezakeela azaltzean».\nElkartasun mezuak eta esandakoak\nArgazkia: Mallabian euskarazko kazeta laguntzeko egindako patata-tortilla lehiaketa.\n« ‘Egunkaria’, hamar urte beranduago Malkoa irribarre »


Alegiaren historian argitu gabeko galdera eta datu ugari daude. Herriari buruzko dokumentazio eza da oztopo nagusienetakoa, eta ondorioz, herriaren sorrerari buruzko data finkorik ere ez dago. Inguruan sakabanatuta bizi zen jendea bertan biltzen hasi eta biltze horrek dakartzan abantailak kontuan hartuta, udalerri bihurtzeko kontzientzia sortu zela esaten da.\nLehen zailtasuna izenari dagokio. Alegria de Oria izena Alegia izenarekin ordezkatua izan zen, 1980ko martxoaren 11n Udalaren ekimenez martxan jarri eta 6 urte geroago, 1986ko urtarrilaren 22an Toki Administrazioko Sailordetzak emandako ebazpenarekin. Gauza bat ia ziurra da: Alegria hitza jatorriz ez datorrela gaztelerazko toponimo batetik. “Erria” atzizkian oinarrituz konbinazio ugari egin daiteke, baina inolako oinarri objektiborik gabeak.\nAlegia Gipuzkoan izan ziren hiru herri-barruti nagusietako bat izan zen oso antzinatik. Hitz honetan gure hiribilduaren etimologia aurkitu nahirik, zailtasun nagusia ez dugu fonetikan topatzen, zailtasun nagusia geografikoa da: herri-barruti nagusi horrek hasiera batean Lazkao, Olaberria, Itxaso eta Arriarango kontzejuak bildu zituen. Aurrerago Zumarraga, Gabiria eta Ezkioga ere bai. Baina ez al da adierazgarria Gabirian Alegriako auzoa izatea?\nAlegiaren sorkuntza-data zehatza ezezaguna da. 1319. urtean Tolosako jurisdikzioan barne hartu zen, eta urtarrilaren 21ean bertako bizilagunen eskariz anexioa izenpetu zen, bi mendeetan zehar hiri honetako jurisdikzioan barne hartuta egon ziren hogeita lau auzoetako bat izan zelarik.\nHenao eta Garibay historialarien arabera, Alegiako biztanleak 1321ean Beotibarko guduan borrokatu ziren; irizpide horren arabera, lekua eta hiribildua jurisdikzio beraren barruan egonda, ez litzateke harritzekoa Alegiako herritarrek Tolosatik irten zen zortziehun gizonen konpainia osatu izana. Alegiarrak guda hartan partaide izanaren argudio gisa erabili izan da, era berean, San Joan Bataiatzailearen Zaindariaren festa egunean Bordoi dantza egiten zela herrian. Hori horrela izanik, Tolosan eta Alegian, bi herri hauetan bakarrik dantzatu izan da dantza hau, ohituraren arabera, guda-zelaietatik itzultzerakoan beren armak gurutzatuz garaileek ospatu zituzten jaietan oinarritzen da dantza hau.\n1454. urtean hiri titulua lortu zuen, Enrique IV.a erregeari egindako zerbitzu garrantzitsuen ordainsari gisa. Nolanahi ere, arlo zibil eta kriminalerako eskumen osoa, bai eta erabat independentea zen hiri izaerari loturiko gainontzeko eskubideak ere, 1615. urteko apirilaren 3an lortu zituen, Felipe III.ak Madrilen emandako pribilegioaren indarrez.\nProbintziako Batzar Nagusietan eta Partikularretan ordezkari gehiago izateko xedez, Ikaztegieta eta Orendainekin batera Aizpuruako Batasunean barne hartu zen. Batasun hau 1625. urteko apirilaren 7an izenpetu zen kontratu baten bitartez gauzatu zen. Hiru hirien artean ahaldun komun bat izendatzen zuten. Hitzarmenak hogei urtero berritzen ziren. 1660. urtean Altzo Batasunera elkartu zen.\nAizpuruako Batasunak 43 su izan zituen, ondoko eran banatuta zeudenak: 11 su Alegiari zegozkion, 13 Orendaini, 8 Ikaztegietari eta 11 Altzori.\nBertako dolareetatik ateratzen zen sagardoa mendeetan zehar ospetsua izan zen, bai kalitateagatik bai eta kantitateagatik ere. Hirigunean 26 dolare zeuden sagardoa egiteko, zenbait baserritan etxeko kontsumorako zeudenez gain.\nLau iturri izan zituen, bertako bizilagunen erabilera publikorako. Iturri bat Linapozuelon zegoen, beste bat Artosinen, hirugarrena Langatu baserritik hurbil, eta laugarrena Amezketa ibaiaren ezkerreko bazterrean.\n1532. urtean, ia herri osoa suntsitu zuen sute bat egon zen. Bederatzi etxe bakarrik geratu ziren. Eta 1648. urtean hemeretzi etxe erre ziren.\nIbaitik hain gertu dagoenez gero, uholdeak beti izan dira kontuan hartu beharreko mehatxua. 1762. urteko ekainaren 20ko uholdean zenbait pertsona hil ziren. Baina ezagutzen diren uholderik larrienak 1953. urteko urriaren 15ean eta 1983. urteko abuztuaren 26an gertatu ziren. Ura 2,10 metroko altuerara iritsi zen lehenengoan eta 2,30 metroko altuerara bigarrenean.\nAlegiako udalerriaren armarria bost otso odoleztatuk osatzen dute, bandera eta guda-sinboloekin. Harritan tailatutako armarria Udaletxeko fatxadan ikus daiteke. Harria Arabako Aguraindik ekarria da.\nArmarria Enrique IV erregeak eman zion udalerriari, Olmedoko gudan alegiarrek azaldutako ausardia saritzeko.\nUdalerriko armarria urteetan erabili izan da Udalaren identifikazio irudi gisa. Armarria alboratu gabe, 2010az geroztik irudi berriago bat ere erabiltzen du Udalak, herriko ezaugarri nagusienetakoa den zubi zaharra eta udaletxea bera oinarri dituena, hain zuzen ere.


2020ko Martxoak 8: Emakumeen egitekoa Pandemian eta zaintzaren Krisi Globalean - Aktualitatea - Lasarte-oria\n2020ko Martxoak 8: Emakumeen egitekoa Pandemian eta zaintzaren Krisi Globalean\nMartxoak 8a dela eta adierazpen instituzionala\nGizartean zaintza antolatzeko ereduari buruzko eztabaida bultzatzea eta eztabaida horretan buru izatea, bizitza erdigunean jartzean oinarritzen den ikuspuntu feminista batetik abiatuta, zaintzaren erantzunkidetasun sozial eta komunitarioranzko bidean.\nAnalisia egitea, genero-ikuspuntutik, kolektibo zaurgarrienen egoerari eta beharrizanei buruz, baita COVID-19aren ondorioei buruz ere, eta horiei aurre egiteko premiazko neurriak martxan jartzea.\nCOVIDaren krisiaren eragina arintzeko onartzen diren neurri guztietan genero-ikuspuntua gehitzen dela bermatzea, laguntzez eta babes-programez den bezainbatean.\nKonponbide bideragarriak aztertzea eta ezartzea adingabekoen eta mendekotasuna dutenen zaintzari laguntzeko tokiko zerbitzuentzat, zaintza baldintza duin eta bidezkoetan egin dadin saiatuz edo/eta erraztuz, bai ematen duenarentzat bai jasotzen duenarentzat ere.\nUdalen Berdintasun-plangintzetan, espresuki azpimarratzea emakumeen ahalduntzea, zaintzaren balioa, eta hari dagokionez gizonek duten erantzunkidetasuna.\nBerdintasuneko tokiko politikak garatzeko eta generoa tokiko politika guztietan zehar-lerroa izateko erabiltzen diren giza baliabideak eta baliabide tekniko eta ekonomikoak sendotzea eta babestea.\nTokiko zaintza-sare komunitarioei babesa ematea.\nElkarretaratzea Okendo Plazan\n12:00etan elkarretaratzea egingo da Okendo Plazan, gaur martxoak 8 eguna dela eta.


Iparraldeko ahozko artxibo zaharrak — Euskal kultur erakundea\nHemen zaude: Hasiera › Euskal kultura › Ondarea › Ondare inmateriala › Iparraldeko ahozko artxibo zaharrak\nPirineo-Atlantikoetako departamenduak, artxibo soinudun eta ikus-entzun zaharren begiratze eta balorazio programa baitan, Euskal kultur erakundeari emana dio Ipar Euskal Herriko lurraldeari loturik dauden artxiboen tratamendu lana.\nBadu orai urte andana bat tokiko irratiek, elkarteek eta pertsona pribatuek ahozko artxiboak ekoizten dituztela eta biltzen. Interes handiko ondarea euskal kulturaren transmisioan: kantu, musika, euskal antzerki, ipuin, bertsu, lekukotasun, etabar.\nBaina badakigu desagertzeko irrisku gorrian daudela, hauen salbatzeko neurririk ez bada hartzen. Zorionez gaurregun, teknologia berriek eta bereziki numerizazioak, artxibo soinudunen euskarrien kontserbazioa eta balorapena ahalegiten dute modu iraunkorrago batean.\nOharra: Frantziak numerizazio plan bat abiatu du 1996an, bere jabegoan dauden irudi eta soinu fondoen numerizatzeko, 2000az geroz hedatu duena eskualdeko kolektibitateko, bai eta kultur eta zientzia elkarteen fondoei.\nEzinbestekoa zitzaion Pirineo-Atlantikoetako departamenduari bere lurraldeko fondoen ezagutzea.\nHorretarako, 2009an, Euskal kultur erakundeari eskatu dio Ipar Euskal Herriko ahozko artxiboen zerrenda egitea (elkarte, irrati, pertsona pribatuenak), Biarno eskualdean InOc-ek egin behar izan duen bezala.\nOrotara 20.000 ordu inguru zenbatu dira departamenduan, horietarik 12.000 Ipar Euskal Herriko eremuan.\nBegiratze eta balorazio programa\nPrograma horren baitan, Departamenduak numerizazioa eta hedapena bere gain hartu ditu, Euskal kultur erakundeari manatuz Ipar Euskal Herriko fondoen tratamendu lana, hots deskribapen artxibistikoa eta indexazioa, datubaseak sortuz.\nDepartamenduak lehen fondoen numerizazioa 2011n abiatu du. Ondoko urtean beraz, EKEk tratamendu misioa hasi du, departamenduko artxibo zerbitzuaren arauak eta aholkuak segituz. Huna orduz geroztik EKEk tratatu dituen fondoen zerrenda:\n2012an: Belokeko monastegiaren fondoa (publikatuak ez diren 20 ordu) 2013ko azaroan argitaratua izan dena, eta Irulegiko irratiaren fondotik 450 ordu.\n2013an: Irulegiko irratiaren segida (orotara 880 ordu numerizatuak eta tratatuak izan dira); Ikerzaleak elkartearen fondoa Mauleko espartingintzaz eta espainol imigrazioaz (20 ordu inguru).\n2014an eta 2015an: Filipe Oyhambururen artxibo soinudunak eta ikusentzunezkoak (250 ordu).\n2016an: Morton Levine antropologo amerikanoaren artxiboak (7 ordu), Gure Irratia-Entzun Ikus elkartearenak (17 ordu), Donapaleuko Berrogain fondoa (8 ordu eta erdi).\n2017an: Donapaleuko Guélot aita-semeen artxiboak (50 ordu eta erdi), Jean-Michel Guilcher etnologoaren artxibo soinudunak Euskal Herriari buruz (eskuizkribuen numerizazioaren beha tratamendua bururatzeko).\n2018an: Mikel Erramouspéren artxibo soinudunak (102 ordu).\nGehiago jakin: Maite Deliart (EKE)\nFondoen jabeek departamenduko artxibo zerbitzuari baimena eman die ale numerikoaren zabaltzeko, kopien edo erreprodukzioen egitea aldiz beraien oniritziaren pean egongo delarik.\nBeraz, numerizatuak eta tratatuak diren ahozko artxiboak Baionako artxibategian eta Paueko artxibo zerbitzuan kontsultagarri dira, EKEren lana baieztatu eta komunikatu ondoan. Fondoen errepertorio numerikoak sarean dira earchives.le64.fr gunean (ikus "Sommaire des fonds" deitu atalean).\n2010an idekia, Baionako artxibategiak, Euskal Herriko artxiboen bilketa, begiratzea eta balorazioa du helburu.\nPublikoak oraidanik dokumentu paregabeak kontsultatzen ahal ditu, numerizazioari esker errexturik dagona. Bestalde, www.archives.le64.fr bere ataritik, departamenduko artxibo zerbitzuak fondo ainitzen errepertorio numerikoak sarean jarriak ditu e-archives gunean.


Koopera; berrerabilpenaren bidez gizarteratzen laguntzeko proiektua | EIBZko liburutegia\nCaritasek sustaturik, 2012an jarri zen martxan Mungiako Reusing Center-a. Garai batean, Caritasek berak jasotzen zituen arropak ondoren beharrizana zutenei banatzeko. Baina jendeak ematen zuen arropa kopurua hazten hasi zenean, Mungiako zentroa irekitzeko beharra ikusi zuten. Hortaz, gaur egun, arropa bilketa Caritaseko egoitzetan edota elizetan egin beharrean, gure herrietan Kooperak dauzkan ontzien bitartez egiten da. Arropa ez ezik, bestelakoak ere biltzen dituzte egun; alde batetik arropa uzteko ontziak daude, eta, bestetik, bazarreko gauzak, etxetresna txikiak, liburuak, jolasak eta halakoak uztekoak. Jostailuen kasuan, esaterako, eskoletan jostailu bilketa kanpainak egiten dituzte, umeak jostailuen erabilpen arduratsuaz sentsibilizatu eta beste ume batzuk dituzten beharrizanez ohartarazteko.\nMungiako lantegira iristen diren produktu guztiak banan-banan begiratu eta produktu motaren eta berorren egoeraren arabera sailkatzen dituzte. Horretarako, Kooperak beren-beregi sortutako programa informatikoa erabiltzen dute, ahots bidezko sistema duena. Langileak produktua zinta bidez jasotzen du, goitik behera gainbegiratu, eta produktuaren egoeraren eta motaren arabera, ahots bidez sailkatzen du. Sailkapen horren arabera, zintak dagokion ontzira eramaten du. Orotara, sailkatzeko 90 aukera dituzte.\nVerónica Amorós Kooperako kalitate arduradunak azaldu digunez, Mungiako lantegira iristen diren produktu gehienak, %90 inguru, berrerabili edo birziklatu egin daitezke. Behin produktua txukunduta, Kooperak Bizkaian, Araban, Asturiasen edota Kantabrian dituen bigarren eskuko dendetan salgai jartzen dituzte. Gurean erabilgarriak ez diren arropa edota bestelakoak, aldiz, Errumania eta Txilen Kooperak berak martxan jarritako beste proiektu batzuetara bideratzen dituzte.\nKoopera Reusing Center-ek, ordea, bestelako helburu edo oinarri sendo bat ere badu, helburu soziolaborala. Mungiako zentroan lanean dabiltzan langileen erdiak, gizarte bazterkeria jasaten edota jasateko arriskuan daudenak dira, eta proiektu honi esker, lan merkatu ‘arruntean’ sartzen laguntzen zaie. Horretarako, langileei behar duten laguntza eskaintzen diete hezitzaileek, ez soilik arlo teknikoko laguntza, baita laguntza pertsonala ere. Hala, gizarte eta lan arloko gaitasunak garatzen laguntzen diete: lanerako arauak irakasten dizkiete, higiene gomendioak eman edota ikastaroak eskaintzen dizkiete. Langile bakoitzari behar duen laguntza pertsonalizatua eskaintzen zaio, langile guztien beharrizanak ez direlako berdinak. Bizimodu ‘normalean’ murgiltzeko oinarrizko aholku eta arauak irakasten dizkiete.\nKooperan darabilten gizarteratzeko prozesuak urtebete eta hiru urte artean iraun dezake; langile bakoitzaren arabera, epea luzeagoa edo laburragoa da, baina gutxienez urtebeteko lana izaten dute. Verónica Amorósek azaldu digunez, orotariko esperientziak bizi dituzte Mungiako lantegian: batzuei gizarteratzeko oinarrizko arauak irakatsi behar zaizkie (higienea, puntualitatea, lanarekiko ardura…), eta beste batzuek, aldiz, lanean hasteko bultzada txiki bat baino ez dute behar. Mungiako lantegitik igarotzen diren langileen %75 inguruk ostean lan merkatu ‘normalean’ sartzea lortzen dute. “Gizarteratzeko prozesua arrakastatsua izan dadin hezitzaileen lana oso garrantzitsua eta ezinbestekoa da Koopera bezalako proiektuetan”, azpimarratu du kalitate arduradunak.\nLortutako emaitzak ingurumen arlokoez harago doaz; helburu sozial eta garapen ekonomikokoak ere badauzka, eta helburu horiexek bilakatzen dute Koopera jasangarritasunaren eredu.\nKategoria Azalpen testua, D eredua, DBH 3. eta 4. mailak, Etika eta Filosofia, Euskara, Gaztezulo, Gizartea, etiketak Bigarren eskuko dendak, Gizartaratzea, Jasangarritasuna, Koopera Reusing Center, Mungia (Bizkaia), Verónica Amorós by Amaia. Gorde lotura.


Theo Adam - Wikipedia, entziklopedia askea.\nDresden, 1926ko abuztuaren 1a\nDresden, 2019ko urtarrilaren 10a (92 urte)\nopera abeslaria, unibertsitateko irakaslea eta musikagilea\nGoethe award of Berlin (1979)\nStar of People's Friendship (1989)\nRobert Schumann Prize of the City of Zwickau (1980)\nTheo Adam (Dresden, 1926ko abuztuaren 1a - ibidem, 2019ko urtarrilaren 10a) alemaniar abeslaria izan zen, baxua.\nBere jaioterriko elizako koruan hasi zituen musika-ikasketak, 10 urte zituela. Lehen Mundu Gerraren ondoren Alemaniako Errepublika Demokratikoa izango zen partean gelditu zen, eta eskola-maisu gisa lan egiten zuen bitartean, Rudof Dittrichekin jarraitu zuen kantua ikasten. Hogeita hiru urte besterik ez zituela kantatu zuen lehen aldiz bere hiriko opera-antzokian. Gero, Alemania Federalean, Hans Knappertsbuchek baritono heroikoen errepertorioari ekitea gomendatu zion, eta arrakasta handia izan zuen Wagnerren pertsonaiak interpretatuz, hala nola Parsifaleko Amfortas, Nibelungoen Eraztuna laneko Wotan, edota Holandar alderraia obrako protagonista.\n1952. urtean hasi eta urtero parte hartu izan du Bayreutheko Wagnerren jaialdian; ospe handia hartu zuen Wagnerren interprete gisa. Arrakasta handia izan zuen baxu-bufo paperetan, eta baita XX. mendeko operetan ere, Alban Bergen Wozzecken, Cehraren Baalen eta Sutermeisteren Berenger Erregean, besteak beste. Bere errepertorioan izan zituen, gainera, Mozarten Don Giovanniko protagonista, Verdiren Don Carloko Filipe II, Beethovenen Fidelioko Don Pizarro, Weberren Der Freischützeko Caspar, Schuberten opera urrietako batzuk, eta abar. 1972. urtetik aurrera, interprete-jarduna gutxitu ahala, eszena-zuzendari moduan ere aritu izan zen.\nWikimedia Commonsen badira fitxategi gehiago, gai hau dutenak: Theo Adam\nOrriaren azken aldaketa: 17 urtarrila 2019, 23:39.


Emaitza positiboak lortu daiteke, bada, denbora hartzen hasteko ProstEro eta zorrozki jarraitu instrukzioa dela erantsi du. Arauak urratzen onarpen murriztu ahal izango du eragina murriztu edo zero.\nDroga da eskuragarri kapsula inprimaki.\nKapsulak hartu behar dira urdaila hutsik on ura. Harrera – egunean bi aldiz. Kapsulak dira 2 taldetan banatzen dira: koloretako eta kolorerik. Egun mozkor bat da kolorerik tablet eta arratsaldean kolorea. Ezin duzu nahastu dute, ekintza-printzipioa da, hainbat eta menpeko erloju biologikoa gizon.\nOtordu bakoitzean behar duzu freskoa konponbidea. Biltegiratze prestatutako irtenbideak onartezina da. Ikastaroa diseinatu da 30 egunak.\nGehien sendoa emaitza lor daiteke hartu duzu bada kapsula batean konplexuak, bizimodu osasuntsu bat.\nAdierazpenak erabili ProstEro\nMaiz urination (normalean buruz).\nPresentzia deseroso eta mingarria sentsazioak scrotum, ondesteko, perineum.\nAldaketa kalitatea eta kantitatea semen.\nSusmagarriak alta batetik urethra.\nGihar-mina eta bizkarreko mina txikiagoa.\nGernu irteera tantakako formularioa.\nGizon asko saiatu ikusi jarioa gorputz-seinaleak eta kudeatzeko haiekin bizi urte askotan, ezabatuz sintomak batzuk batera OTC botika. Baina ez dira gai guztiz berreskuratu sexu-funtzioa. Gainera, emaitza hau jokatuz jarrera beren osasun daiteke ondorio larriak kentzeko, hori oso zaila izango litzateke eta, agian, are ezinezkoa.\nBeste edozein bezala erremedio oinarritutako osagai natural, ProstEro duela zenbait contraindications, baina praktikan ez ziren identifikatu.\nDroga behar etenda hartu detektatzen duenean, zaude hypersensitive sartzen den substantzia.\nTresna ez da egokia adin-talde 18 urte.\nAktibo formula bereziki diseinatua dago gizonezkoen gorputza, beraz, erabilera kapsulak emakumeak ez da komeni.\nEz mix kapsulak alkohola bezala ekar dezake ondorio txarrak.\nBaztertutako dosia handitzeko. Zorrozki honako gomendioak erabiltzaileak.\nLangileak errespetatzen, hainbat kritika eta gomendioak, adituek gomendatzen da erabili behar zorrozki argibideak arabera. Edozein aldaketa dosia zorrozki buruzko aholkularitza eta gainbegiratzea bertaratu urologist.


Wilderrek egingo lukeen bezala: 'The Dark Knight' (2008) - Sinboloa\n'Batman Begins' pelikularekin Christopher Nolanek bigarren atal bat lehenengoa baino hobeagoa izango daitekeela frogatu zuen.\nLehenengo atalean, 'Batman Begins' pelikulan, garrantzitsuena jasotako kolpeetatik indartsuago altxatzea zen. Bigarren atalean aldiz, 'The Dark Knight'-en, Bruce Waynek heroia izateak dakartzan ardurei aurre egin behar dizkie.Pelikulan, Batman Gotham Hiriaren sinbolo bihurtu da, gaizkile guztiak heroiaren beldur dira, hori dela eta, delituek behera egin dute. Gothameko hiritarrak lasai daude, Batmanen fokupean babestuta sentitzen baitira.\nWaynek sinbolo izateak dakarren zama emozionala ez zuen aurreikusi, eta karga hori jasangaitza izango da heroiarentzat. Waynek Gothameko Hirian balore eta sinbolo berriak ezartzeko unea dela uste du. Hiritarrengandik hurbilago dagoen heroi bat behar du hiriak, aurpegi "polit" bat: Harvey Dent izango da, Bruce Waynen laguntzarekin, justiziaren sinbolo bihurtu behar den pertsona.\nBigarren atalaren elementu adierazgarrienetako bat The Jokerren presentzia da. Heath Ledgerrek The Joker munduko gaizkile maltzurrenean bihurtu zuen, gaindiezina aktoreak egindako lana. Anarkikoa, urduria, zoroa, aurreikus ezina; The Jokerrek Gotham Hiria kaosean murgilduko du eta Batmanek hiriaren kontrola galtzen hasiko da.\nThe Jokerrek Batmanen ahulezia errukitasuna dela badaki eta hori heroiaren kontra erabiliko du. Kaosak eragin dituen hildakoak zama jasanezina da Batmanentzat. Baliteke Batmanen presentzia, Gotham hiriarentzat onuragarria baino, kaltegarria izatea. Hori dela eta, Bruce Waynek Gothameko heroia izaten jarraituko duen ala ez erabaki beharko du.\nBigarren ataleko akzio eszenak ikusgarriagoak dira eta askoz gehiago daude. 'Batman Begins'en oinarrian Bruce Waynen pertsona dago, hau da, justizia ezartzeko dituen arrazoiak, bere jokaeraren zergatiak, bere psikologia... legendaren hasiera. 'The Dark Knight'en oinarrian aldiz, sinboloa dago, heroia.\n'The Dark Knight'ek planteatzen dituen zalantzak edota gatazkak aurreko pelikulan planteatutakoak baino sakon eta ilunagoak dira, pertsonaiak zalantzagarriagoak dira. Onak ez dira diruditen bezain onak. Hiriaren segurtasuna defendatzen duten arren, une kritikoenean, mendeku gogoak agertzen direnean, interes pertsonala eta berekoikeria da nagusi. Norbanakoak bere justizia inposatzen du orduan. Horren adibidea, berriz ere, Harvey Dent.\nHarvey Dent, Gothamen sinbolo bihurtu behar den hori, bi aurpegi dituen pertsona dugu, heroiaren eta gaizkilearena; ongiaren eta gaizkiaren arteko mugan kokatzen den pertsonaia da.\nChristopher Nolanek akzioa eta drama ondo tartekatzen ditu pelikulan. Istorioak guztiz harrapatzen zaitu, iraupenak ez du axola, hasieratik amaierara arte pelikula produktu entretenigarria delako. Maisulana dela esatea agian gehiegi da, baina 'The Dark Knight' kalitatezko produkzio erraldoi baten eredua da.\nEgilea naiara_glez en 18:25\nEtiketak Christian Bale, Christopher Nolan, Gary Oldman, Heath Ledger, Michael Cane, Morgan Freeman, The Dark Knight


2020 ots 07\n1. Galdera, Maialen Gurrutxaga Uranga Euzko Abertzaleak taldeko legebiltzarkideak Kultura eta Hizkuntza Politikako sailburuari egina, Kultura eta Hizkuntza Politika Sailak emakumeen eta gizonen berdintasunean eragiteko dituen konpromisoei eta helburuei buruz. (11\_10\_05\_01\_00718)\n2. Galdera, Josu Estarrona Elizondo EH Bildu taldeko legebiltzarkideak lehendakariari egina, kontratazio publikoetan, esleipen zuzenetan, enpresa eta ente publikoetako lan-postuetarako hautaketa prozesuetan… alderdi jakin baten parte edo gertukoa izateagatik abantaila izatearen inguruan. (11\_10\_05\_01\_00715)\n3. Galdera, Lander Martínez Hierro Elkarrekin Podemos taldeko legebiltzarkideak lehendakariari egina, Jaurlaritzaren lege-proiektuak onesteari buruz. (11\_10\_05\_01\_00719)\n4. Galdera, Gloria Sánchez Martín Euskal Sozialistak taldeko legebiltzarkideak Lan eta Justiziako sailburuari egina, legealdi honetan Elkarrizketa Sozialaren Mahaian hartutako akordioei buruz. (11\_10\_05\_01\_00710)\n5. Galdera, Alfonso Alonso Aranegui Euskal Talde Popularreko legebiltzarkideak lehendakariari egina, hornitzaileak kontratatzeari buruz. (11\_10\_05\_01\_00717)\n6. Interpelazioa, Unai Urruzuno Urresti EH Bildu taldeko legebiltzarkideak lehendakariari egina, Araba, Bizkaia eta Gipuzkoako herritarren beharrak bermatzearen inguruan. (11\_10\_04\_01\_00278)\n7. Galdera, Carmelo Barrio Baroja Euskal Talde Popularreko legebiltzarkideak lehendakariari egina, Eusko Jaurlaritzak Gobernu zentralari ETAko presoak hurbiltzeaz egin dion proposamenari buruz. (11\_10\_05\_01\_00713)\n8. Galdera, Javier Ruiz de Arbulo Cerio Euskal Talde Popularreko legebiltzarkideak lehendakariari egina, "De Miguel auziaren" epaiaren ondoko erantzukizun politikoei buruz. (11\_10\_05\_01\_00714)\n9. Galdera, Cristina Macazaga Sáenz Elkarrekin Podemos taldeko legebiltzarkideak lehendakariari egina, Eusko Jaurlaritzak kontratazio publikorako duen politikari buruz. (11\_10\_05\_01\_00720)\n10. Interpelazioa, M.ª del Carmen López de Ocariz López de Munain Euskal Talde Popularreko legebiltzarkideak Ekonomiaren Garapen eta Azpiegituretako sailburuari egina, Euskal Autonomia Erkidegoko albaitarien elkargoetako presidenteek amorruaren aurkako txertoa derrigorrezkoa izan dadin egin duten eskaerari buruz. (11\_10\_04\_01\_00276)\n11. Interpelazioa, José Ramón Becerra Carollo Elkarrekin Podemos taldeko legebiltzarkideak Ekonomiaren Garapen eta Azpiegituretako sailburuari egina, metroaren 3. linea Sarraturen eta Galdakaoko ospitalearen artean luzatzeari buruz. (11\_10\_04\_01\_00281)\n12. Galdera, Eva Lopez de Arroyabe Saez de Maturana EH Bildu taldeko legebiltzarkideak Ekonomiaren Garapen eta Azpiegituretako sailburuari egina, Arabako Mahastiak / Viñedos de Álava izendapen berriari buruz. (11\_10\_05\_01\_00711)\n13. Galdera, Nerea Llanos Gómez Euskal Talde Popularreko legebiltzarkideak Ekonomiaren Garapen eta Azpiegituretako sailburuari egina, Errekaldeko eta Iralako auzoei eman beharreko irtenbideari buruz. (11\_10\_05\_01\_00712)\n14. Galdera, Mikel Otero Gabirondo EH Bildu taldeko legebiltzarkideak Ekonomiaren Garapen eta Azpiegituretako sailburuari egina, Aixeindarren energia eolikoaren proiektuei buruz. (11\_10\_05\_01\_00716)\n15. Galdera, José Ramón Becerra Carollo Elkarrekin Podemos taldeko legebiltzarkideak Hezkuntzako sailburuari egina, eskola-jantokien ereduaren aldaketei buruz. (11\_10\_05\_01\_00721)\n16. Interpelazioa, Laura Garrido Knörr Euskal Talde Popularreko legebiltzarkideak Osasuneko sailburuari egina, urgentziazko laguntza-zerbitzuari buruz. (11\_10\_04\_01\_00277)\n17. Interpelazioa, Juan Luis Uria Serrano Elkarrekin Podemos taldeko legebiltzarkideak Osasuneko sailburuari egina, osasun arloan zerbitzu publikoaren eta alor pribatuaren arteko harremanak kontrolatu beharrari buruz. (11\_10\_04\_01\_00280)\n18. Galdera, Rebeka Ubera Aranzeta EH Bildu taldeko legebiltzarkideak Osasuneko sailburuari egina, larrialdietako bizi-euskarrien kudeaketari buruz. (11\_10\_05\_01\_00708)\n19. Galdera, Juan Luis Uria Serrano Elkarrekin Podemos taldeko legebiltzarkideak Osasuneko sailburuari egina, Errehabilitazio-unitateak Bizkaiko Ezkerraldeko osasun-etxeetako lehen mailako arretako zentroetara hedatzeari buruz. (11\_10\_05\_01\_00722)\n20. Interpelazioa, Iker Casanova Alonso EH Bildu taldeko legebiltzarkideak Turismo, Merkataritza eta Kontsumoko sailburuari egina, joan den urriaren 28ko osoko bilkura monografikoan merkataritza txikia bultzatzeko politikei buruz onartutako ebazpenak abian jartzeko Eusko Jaurlaritzak duen asmoari eta egutegiari buruz. (11\_10\_04\_01\_00279)


Migrazioa ez da arazo\n12 otsaila, 2021 Asteko Gaia 498\nAtzerriko jatorria duten biztanleekiko pertzepzioei eta jarrerei buruz Ikuspegik aurkeztu duen 2020.urteko Barometroak zehaztu du euskal gizartearentzat pertsona migranteak ez direla arazo. Tolerantzia indizeak nabarmen egin du gora azken urtean; 65 puntuan dago.\nIkuspegi Inmigrazioaren Euskal Behatokiak egin duen atzerriko jatorria duten biztanleekiko pertzepzioei eta jarrerei buruzko 2020ko Barometroaren arabera, euskal biztanleek ez dute inmigrazioa arazo garrantzitsutzat jotzen, onuragarri ikusten dute ekonomiari eta lan-funtzionaltasunari dagokionez, eta ez dizkio arazo ekonomikoak egozten, hala nola, langabezia, enpleguaren jaitsiera edo soldaten jaitsiera. Iragan abenduan aurkeztu zuen txostena Ikuspegik, eta datuak jasotzen hasi zenetik, 2007. urtetik, onenak direla esan daiteke.\nPatxi Juaristi EHUko errektoreordeak, Julia Shershneva Ikuspegiko zuzendariak eta Beatriz Artolazabal Eusko Jaurlaritzako Berdintasun, Justizia eta Gizarte Politiketako sailburuak aurkeztu zituzten 2020. urteko azken hiruhilekoan egindako ikerketaren emaitza jasotzen duen txostena. 2020. urtea oso urte «arraroa» izan dela nabarmendu zuten: lehen aldia baita azterketa bat egiten dutela COVID-19ak eragindako pandemiak blaitutako eta baldintzatutako aldi batean. Egoera honek, «zalantzarik gabe, eragin handia izan du emaitzetan»: krisi sanitario, ekonomiko eta psikosozialak eragina izan duela ondorioztatu dute. Beste berrikuntza bat ere izan da aurtengo neurketan, izan ere, generoa kontutan izan dute.\nIkuspegi Inmigrazioaren Euskal Behatokiaren barometroak jaso du 10 herritarretatik batentzat dela arazoa migrazioa\nIkuspegik datuok biltzen dituenetik, 2007. urtetik hain zuzen ere, inoizko onarpen daturik onenak ditu migrazioak\nEmaitzen arabera, euskal gizartea jabetzen da egoeraren larritasunaz, baita pertsona eta familia askok duten egoera kritikoaz ere; batez ere, egoera ekonomiko eta sozial prekarioenean eta zaurgarrienean daudenaz. Euskal gizartea ulerbera agertu da, eta 2020ko Barometroko erantzunetan jarrera eta iritzi inklusibo eta toleranteagoa adierazi du atzerritar jatorriko pertsonekiko.\nEukal Autonomia Erkidegoko biztanleek atzerriko jatorriko pertsonekiko duten tolerantzia-indizea 65,00 puntuan kokatu du Ikuspegik. Aurreko urteetako datuekin alderatuta, nabarmen egin du gora; 2019ko barometroak, 60,67 puntuan kokatzen baitzuen. Datuen bilketaren lehen urtean, 2007an, 56,51 puntuan kokatzen zuen. 2008an igoera txiki bat izan eta gero, 2012. urtera arte jaisten joan zen tolerantzia maila, 2012an neurketa egiten denetik puntuazioarik baxuena lortu zuelarik, 53,62 puntu. 2012tik 2020ra berriz, urtetik urtera igotzen joan da, eta 2019tik 2020ra eman da igoerarik handiena.\nIkuspegiren txostenaren arabera, urte hauetan tolerantzia-indizean lortutako emaitzak oso baldintzatuta eta lotuta egon dira dinamika makroekonomikoekin. Hala, hedapen ekonomikoko garaietan puntuazioak altuagoak izan ohi dira, eta krisi-garaiei konfiantza galera eta atzerritar jatorriko pertsonekiko tolerantzia txikiagoa lotzen zaizkie. Lotura hori, migrazioaren eta kultura aniztasunaren hasierako faseetan dauden gizarteetan gertatzen dela dio txostenak.\nNolanahi ere, COVID-19aren krisiak eragin duen egoeran, lotura hori hautsi egin da: osasun-krisiak Euskadiko eta Espainiako ekonomiaren beherakada eragin duen arren (%20 ingurukoa bietan; pixka bat gutxiago lehen kasuan, eta gehiago bigarrenean), egoera horrek ez du ekarri atzerritarrekiko tolerantzia txikitzea, baizik eta kontrakoa. Euskal gizartean indar handiagoa du elkartasun sozialak eta krisiaren aurrean elkartasuna areagotzeak, egoera horrek sortzen duen ziurgabetasunak baino.\nAurten, txostenak jaso duen berezitasun horren inguruan, Shershnevak esan zuen, euskal gizarteak jarraitzen duela pentsatzen migrazioa ezinbestekoa dela ekonomiarentzat: «Jokabide utilitarista da: euskal herritarrek uste dute ezinbestekoa dela migrazioa, euskal gizarteak egin nahi ez dituen lanak betetzeko, edo beharrezkoak direlako euskal ekonomiari eusteko».\nCOVID-19a, kezka nagusia\nHorren harira, Goierri Garaiko Migrazio teknikari Monica Leivak honako irakurketa egin du: «Orohar, zerbitzuetan, zaintza lanetan… aritzen dira pertsona migranteek, eta pandemia garaian lehen lerroan kokatu direnez, pertsona horien lana oso beharrezkoa izan da gizartearentzat azken urte honetan, eta horrek eragina izan duela indizean».\n2020. urteko barometroak dio euskal gizarteak COVID-19a koronabirusa jotzen duela arazo nagusitzat. Bigarren postuan, langabezia dago. Osasuna eta ekonomia, beraz. Bilakaerari dagokionez, ikus daiteke egungo osasun-krisiak eragina izan duela euskal gizarteak arazoekiko duen pertzepzioan. Ekonomiarekin eta osasungintzarekin lotutako arazoekiko kezka areagotu egin da. Langabeziak, berriz, 2015ean hasitako beheranzko joerari eusten dio, krisialdi ekonomikoak eragin txikiena izan duen etaparekin bat etorriz.\nBarometroak dio beraz, euskal gizarteak arazo handiak dituela, baina migrazioa ez dela horietako bat: inoiz ez da izan arazo bat euskal gizartearentzat, eta orain are gutxiago da. Bigarrenik, osasun-krisiak eta haren ondorioek eragin handia izan dutela euskal biztanleriak atzerritar jatorriko pertsonen iritsierarekiko duten tolerantzia-mailan.\nBeste ondoriotako bat da, euskal gizartearen kezka handienak ongizate-estatuarekiko mehatxuekin dutela zerikusia, eta aurreiritzi eta zurrumurru nagusietan islatzen dira. Hala eta guztiz ere, euskal herritarrek ez dute nahi babes sozialeko sistema bat bertakoentzat bakarrik, eta argi dute hezkuntza publikoa eta osasuna guztion eskubideak direla.\nGainera,euskal gizarteak joera positiboa ikusten du atzerriko migrazioarekiko dauden estereotipo faltsu eta negatiboei dagokienez: oro har, gero eta babes sozial txikiagoa dute.\nOndorioztatu dute, osasun krisiak zuzenki eragin duela pertsona migranteekiko tolerantzia mailan hobetzean\n2020. urteko barometroaren arabera, euskal gizarteak COVID-19a jotzen du arazo nagusitzat\n2020ko Barometroko datuek ere agerian uzten dute jatorri atzerritarreko pertsonen talde batzuk estigmatizatu egiten direla; batik bat, Pakistango, Errumaniako edo Magrebeko etorkinak.\nAzkenik, nahiz eta euskal erakundeek, oro har, aniztasuna kudeatzerakoan kulturartekotasunean oinarritutako eredu baten alde egin, Ikuspegiren 2020ko Barometroak dio euskal gizartean oraindik ez dela jarrera hori barneratu. Hau da, gizarteak onartzen duela integrazio-prozesuan ahalegina egitea, atzerritarrei zein bertakoei dagokien erantzukizuna dela, baina, uste dutela, batez ere, atzerritar jatorriko pertsonek ahalegindu behar dutela gizartean nagusi diren ohitura eta tradizioetara ohitzen.\nIkuspegik egindako txostenak emaitzak aintzat hartuta, eta euskal gizarteak migranteen inguruan duen iritziaz gehiago ezagutu ondoren, Goierrin bizi diren jatorri desberdinetako sei herritarri eman die hitza aldizkari honek. Genero, jatorri, egoera sozial eta egoera ekonomiko desberdinetakoak dira seiak, eta guztiei galdera bera egin zaie denei: Zer moduz hartu zaituztete Goierrin?\nConstancia Ndjigui, Urretxu: «Hasiera batean uste baino gogorragoa izaten ari da, jatekoa ere falta izan zait»\nKhadim Fall, Beasain: «Esan nion ez nenbilela diru eskean, alokatzeko zegoen etxeagatik galdetzeko baizik»\nSaad Hussein, Urretxu: «Oso onak izan dira nirekin, ezagutu nituenetik gauzak asko aldatu dira»\nDaniela Ponce, Zaldibia: «Ez dago hirietako anonimotasuna, herritarrek jakinmin gehiago dute»\nCarmen Cares, Ordizia: «Euskara ez jakitea oztopo izan da EHUn irakasle bezala lan egiteko»\nIbou Ngom eta Adji Diodio Samb, Itsasondo: «Itsasondoko Udala asko kezkatu da gugatik, beste inon ez zaigu hori gertatu»\n« «18 urte nituenetik idazten jarraitu dut»\nGoiBerri 408. zenbakia [pdf] »


D ereduan matrikulatzeko aukera Mendigorrian\nD ereduan matrikulatzeko aukera Mendigorrian –\nUrrats garrantzitsua da D ereduan aurre matrikulatzeko aukera zabaldu izana, baina hainbat zalantzek argitu gabe jarraitzen dute.\nMendigorriko gurasoek, Behatokiak eta Nafarroako hezkuntzako arduradunek bilera egin dute gaur arratsaldean.\nHezkuntza Foru Dekretuaren proiektuari ekarpenak egin dizkio Behatokiak.\nAtzeratu den bilera\nHizkuntz Eskubideen Behatokiak eta Mendigorrian D eredua guraso taldeak lau bilera-eskaera erregistratu dituzte azken bost hilabeteotan, Mendigorriko D ereduaren irekieraren auziaz informazioa galdegiteko. Zehazki, Carlos Gimeno Nafarroako Hezkuntza kontseilariari eta Gil Sevillano hezkuntzako zuzendari nagusiari zuzendutako eskariak izan dira. Irailean 2021-2022ko ikasturtean D ereduan aurrematrikulatzeko eskaria erregistratu zuten gurasoek, euren nahia enegarrenez argi eta garbi adieraziz, eta erantzunik jaso gabe zeuden, gaur arte.\nGogoratu dezagun Mendigorriko haurrek urteak daramatzatela egunero autobusa hartu eta Gareseko ikastetxera joaten euskaraz ikasi ahal izateko. Horrek esan nahi du hamabi urtetik beherako eskolaratutako haurren %35-45 herritik kanpo joaten dela D ereduan ikasteko.\nBada, azkenean, zenbait atzerapenen ondotik, gaur egin dute batzarra gurasoek, Behatokiak eta Hezkuntzako arduradunek, eta D ereduaren aukera zabalduko dela jakinarazi dute azken horiek.\nArgitu gabeko zalantzak\nGurasoen eta Behatokiaren zalantza guztiak ez dira argitu, ordea. Hala dio Agurne Gaubeka Behatokiko zuzendariak: «Nafarroan legeak ezarritako eremu misto zein ez euskalduneko hainbat herritara estrapolatu daiteke Mendigorriko kasua. Bada, herri horietako gurasoek ez dakite ongi zein prozedura eta baldintza bete beharko dituzten euren herrietako eskoletan D eredua ireki ahal izateko». Horregatik, irizpideak eta baldintzak argitzeko eskatu diote Nafarroako Gobernuari, Nafarroa osoan euskaraz ikasteko aukera bermatu dezan; gaztelaniazko murgiltze ereduarekin gertatzen den gisan. D ereduen irekierak Nafarroako herritar guztien berdintasuna, kohesioa eta eskubideen bermerako pauso sendoa izan daitezke.\nGainera, Mendigorriko kasuan, Gaubekak uste du Hezkuntza Maparen aldaketa lehenestea kezkagarria dela: aldaketak ezin direlako eskaeren araberakoak izan, eta herritarren eskubideak bermatzeko baino, oztopo bihurtu delako. «Herriren bateko eskolan D eredua zabaltzeko eskaera dagoen bakoitzean, gurasoek urtebete edo gehiago itxaron beharko dute? Eta bitartean, zer? Ulergaitza da. Agintarien betebeharra da herritar guztion eskubideak bermatzea, eta horretarako tresnak baliatu behar dituzte; ez kontrara».\nEsaterako, horren adibide da behar bereziak dituzten haur eta gaztetxoen egoera. Askotan ez dira kontuan hartzen ikasle horien hizkuntza hautu eta beharrak, eta eragin zuzena du eurengan zein inguruan. Behatokiak arduradunei eskatu die halako egoerak ere lehenbailehen konpondu ditzala.\nHorrekin batera, irizpide faltak sortutako egoera horren aurrean, Behatokiak ekarpenak egin dizkio Nafarroako ikastetxe publiko eta itunpekoetan ikasleak onartzeko? arauak ezartzen dituen Foru Dekretuaren proiektuari (LOMLOErekin garatzen dena). Helburua da euskara ikasteko mugak eta oztopoak gainditzea, edozein familia edo haurrek, egoera zein beharrak edozein izanik ere, euskara ikasi eta euskaraz bizitzeko aukera izan dezaten.\nIzan ere, alde batetik, Hezkuntza Maparen hizkuntza ereduak ez luke ikasketak egin nahi diren ikastetxea libreki aukeratzeko eskubidea baldintzatu behar. Bestetik, eta horri lotuta, Foru Dekretuaren proiektuak dio eskaerak telematikoki eta dagokien eredu ofizialean bete behar direla. Ondorioz, D eredua zabaltzeko eskari berriek ez lukete lekurik izango, eta ez lirateke behar bezala jasoko. D eredua nahi duten gurasoek hori adierazi ezinean geratuko dira, beraz; Mendigorriako gurasoei gertatu gisan. Oztopo horiek gainditu behar dira, Behatokiaren ustez; hizkuntza eskubideak bermatuko dituen eskaintza egin behar da.\nNafarroan euskaraz ikasteko dauden oztopoen ikur bihurtu da Mendigorria. Gurasoen ekina eredugarria eta txalogarria da, aktibazioaren eta lanaren ondorioz lortu delako urrats berri hau.\nBada garaia, ordea, Nafarroako Gobernuak eta erakundeek herritarren eskubideak bermatu ditzaten, beharrezko tresna eta baliabideekin. Urte hauetan guztietan Mendigorriko familiek jasan duten egoera onargaitza baita.\nAzkenik, Behatokiak eta Mendigorriko gurasoek oroitarazi nahi dute lorpen hau ezinezkoa litzatekeela hainbat herritarren elkartasunik gabe: Unai Iturriotz abokatuaren, Mendigorriko Udalaren eta herriaren, eta Euskal Herri osoko hainbat txokotatik iritsitako laguntzaren eta borroka luzearen emaitza da.\nD eredua, euskara, mendigorria


Reilhaguet - Wikipedia, entziklopedia askea.\nJean-Luc BOUYE (2014-2020)\n44° 46′ 13″ N, 1° 30′ 16″ E / 44.770277777778°N,1.5044444444444°E / 44.770277777778; 1.5044444444444Koordenatuak: 44° 46′ 13″ N, 1° 30′ 16″ E / 44.770277777778°N,1.5044444444444°E / 44.770277777778; 1.5044444444444\nCalès, Payrac, Saint-Projet eta Le Vigan\nReilhaguet (frantsesez eta ofizialki: Reilhaguet) Okzitaniako udalerri bat da. Administratiboki Frantziako Lot departamenduan dago, Okzitania eskualdean. 2013an 132 biztanle zituen.\n2007an Reilhaguet udalerrian erroldatutako biztanleak 132 ziren. Familiak 52 ziren, horien artean 16 pertsona bakarrekoak ziren (4 bakarrik bizi ziren gizonak eta 12 bakarrik bizi ziren emakumeak), 20 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 132 etxebizitza zeuden, 63 familiaren etxebizitza nagusia ziren, 68 bigarren erresidentzia ziren eta 2 hutsik zeuden. 129 etxeak ziren eta 1apartamentu bat zen. 63 etxebizitza nagusietatik 53 bere jabearen bizilekua ziren, 4 alokairuan okupaturik zeuden eta 5 doan lagata zeuden; 1ek gela bat zuen, 2 etxek bi zituzten, 13 etxek hiru zituzten, 20 etxek lau zituzten eta 27 etxek bost zituzten. 38 etxek euren parking plaza propioa zuten azpian. 39 etxetan ibilgailu bat zegoen eta 21 etxetan bat baino gehiago zituzten.\nReilhaguet udalerriko biztanleria-piramidea 2009an .\n2007an lan egiteko adina zuten pertsonak 67 ziren, horien artean 44 aktiboak ziren eta 23 inaktiboak ziren. 44 pertsona aktiboetatik 34 lanean zeuden (20 gizon eta 14 emakume) eta 9 langabezian zeuden (1 gizon eta 8 emakume). 23 pertsona inaktiboetatik 14 erretiraturik zeuden, 1 ikasten zegoen eta 8 "bestelako inaktibo" gisa sailkaturik zeuden.\n2009an Reilhaguet udalerrian 57 unitate fiskal zeuden, 115 pertsonek osaturik. Pertsona bakoitzeko diru-sarrera fiskalaren mediana urteko 17.243 euro zen.\n2007an zeuden 9 komertzioetatik, 1 bestelako produktu industrialen fabrikazioko enpresa zen, 3 eraikuntza enpresak ziren, 1 ibilgailuen saltze eta konpontze enpresa zen, 1 ostalaritza eta jatetxe enpresa zen, 1 finantziazio enpresa zen, 1 higiezinen enpresa zen eta 1 zerbitzu enpresa zen.\n2000. urtean Reilhaguet udalerrian 4 nekazaritza-ustiategi zeuden.\nSaint-Projet (3,0 km)\nPayrac (3,8 km)\nCalès (5,3 km)\nLe Vigan (6,1 km)\nLoupiac (6,3 km)\nAnglars-Nozac (7,2 km)\nRouffilhac (7,4 km)\nSoucirac (7,5 km)\nSaint-Cirq-Souillaguet (7,9 km)\nBNF: 15260977h (data)\nOrriaren azken aldaketa: 28 abendua 2019, 23:44.


SPOTIFY PROFILEKO ARGAZKIA ALDATZEKO 3 MODU (GIDA AZKARRA) - LEUNA\nSpotify profileko argazkia aldatzeko 3 modu (gida azkarra)\nIa guztiok erabili dugu lineako musika zerbitzua musika edo podcast bat entzuteko. Interneten eskuragarri dauden musika zerbitzu digital askoren artean, Spotify da aplikazio gogokoenetako bat. Spotify-n askotariko abestiak eta podcast ugari entzuteko askatasuna duzu. Spotify erabiliz, mundu osoko artisten milioika abesti, podcast eta bestelako edukietara sar zaitezke. Nahiz eta zure podcast-a kargatu Spotifyra zure Spotify kontua erabiliz. Spotify-ren oinarrizko bertsioa doakoa da, musika erreproduzitzeko, podcast-a entzuteko, etab. Baina musika deskargatzeko laguntza duen iragarkirik gabeko esperientzia nahi baduzu, Spotify-ren bertsio bikaina aukeratu dezakezu.\nSpotify-k funtzionamendu kontrol sinpleak ditu eta erabiltzaile interfaze bikaina eskaintzen du. Hori da Spotify erabiltzaile askoren musika entzuteko aplikazio bihurtu den arrazoietako bat. Beste arrazoi bat Spotify-k eskaintzen dituen pertsonalizazio funtzioak dira. Zure profileko argazkitik zure erabiltzaile izenera pertsonalizatzea aukeratu dezakezu Spotify-n. Orain, gogotsu zaude zure Spotify profileko argazkia pertsonalizatzea baina ez dakizu nola egin? Ez kezkatu eztabaidatuko dugun gida honetan Spotify profileko argazkia erraz alda dezakezun metodo desberdinak.\nirabazi 10 akats kritikoen hasierako menua\nNola aldatu erraz Profileko argazkia Spotify-n?\n1. metodoa: aldatu Spotify profileko argazkia Facebookera konektatuz\n2. metodoa: aldatu Spotify profileko argazkia Spotify PC aplikaziotik\n3. metodoa: aldatu Spotify profileko argazkia Spotify aplikaziotik\nNola partekatu Spotify profila mahaigaineko aplikaziotik\nZure Spotify profila pertsonalizatzeak zure profilaren izena eta profileko argazkia aldatzea esan nahi du, jendeak erraz topatu ahal izateko. Gainera, zure Spotify profila parteka dezakezu. Ikus dezagun nola aldatu zure Spotify profileko argazkia, izena eta nola partekatu zure profila.\nZure Facebook kontua Spotify musikan erregistratzeko edo saioa hasteko erabili baduzu, lehenespenez, zure Facebook profileko argazkia zure Spotify DP (Bistaratu irudia) gisa erakutsiko da. Horregatik, Facebookeko profileko argazkia eguneratzeak Spotify-ren aldaketak ere islatuko lituzke.\nZure Facebook profileko argazkiaren aldaketak Spotify-n islatzen ez badu, saiatu saioa amaitzen Spotify-tik saioa amaitu eta berriro saioa hasi zure Facebook kontua erabiliz. Zure profila eguneratu beharko litzateke.\nZure Facebook kontua erabiliz Spotify-n saioa hasi ez baduzu, oraindik Facebook kontua Spotify musikarekin konektatu dezakezu.\nIreki Spotify aplikazioa zure smartphone gailuan eta ukitu Ezarpenak (engranaje ikurra) zure Spotify pantailaren goiko eskuinean.\nJoan behera eta sakatu Konektatu Facebookera aukera.\nOrain erabili zure Facebook kredentzialak zure Facebook profila Spotify-rekin konektatzeko.\nHala ere, Spotifyk zure Facebook profileko profileko argazkia erabiltzea nahi ez baduzu, zure FB profila Spotify musikatik deskonektatzen saia zaitezke.\nIrakurri ere: Ezkutuko Google Games 20+ (2020)\nSpotify bistaratzeko argazkia ere alda dezakezu Spotify musika mahaigaineko aplikaziotik. Aplikazioa Windows 10 ordenagailuan instalatuta ez baduzu, erabiliko duzu Microsoft Store esteka hau Spotify aplikazio ofiziala instalatzeko.\n1. Ireki Spotify aplikazioa, eta gero goian panela, zure izena uneko Spotify pantailako irudiarekin batera aurkituko duzu. Egin klik zure profilaren izenean eta irudiaren aukeran.\nwmiprvse.exe cpu handiko leihoak 7\n2. Leiho berri bat irekiko da, handik egin klik zure profileko argazkian aldatzeko.\n3. Orain arakatzeko leihotik, nabigatu argazkira, kargatu eta erabili Spotify bistaratzeko irudi gisa. Ziurtatu zure irudia bietako bat dela JPG (JPEG) edo PNG formatua . Zure argazki fitxategia aukeratu ondoren, egin klik gainean Irekia .\n4. Zure Spotify pantaila irudia segundo gutxiren buruan eguneratuko litzateke.\nPrimeran! horrela erraz alda dezakezu Spotify profileko argazkia.\nMilioika erabiltzailek Spotify erabiltzen dute beren Android edo iOS gailuak musika eta podcastak linean entzuteko. Horietako bat bazara eta bistaratzeko argazkia Spotify-n aldatu nahi baduzu, jarraitu beheko urratsak:\nIreki Spotify aplikazioa zure Android edo iOS gailuan. Ukitu Ezarpenen ikonoa (engranaje ikurra) zure Spotify aplikazioaren pantailaren goiko eskuinean.\nOrain, sakatu Ikusi profila aukera eta gero aukeratu Editatu profila zure izenaren azpian bistaratutako aukera.\nOndoren, ukitu Aldatu argazkia aukera. Orain hautatu nahi duzun argazkia telefonoaren galerian.\nZure argazkia aukeratu ondoren, Spotify-k zure profileko argazkia eguneratuko luke.\nPartekatu Spotify profila Spotify aplikaziotik\nZure profila ikusten duzunean Ikusi profila aukera, pantailako goiko eskuinaldean hiru puntuko ikono bat aurki dezakezu.\nUkitu ikono hori eta, ondoren, ukitu Partekatu aukera zure profila zure lagunekin berehala partekatzeko.\nAukeratu nahi duzun aukera zure profila partekatzeko aukera zerrendan.\nIrakurri ere: Zeintzuk dira Microsoft Word-eko letra kurtsibo onenak?\nZure Spotify profila partekatu nahi baduzu edo esteka zure profilera kopiatu nahi baduzu Spotify-n,\n1. Ireki Spotify aplikazioa ordenagailuan eta gero egin klik zure izenean goiko panela osatu.\nWindows 10 eguneratzea 1903 ez da instalatuko\n2. Agertzen den pantailan, hiru puntuko ikono bat aurki dezakezu zure izenaren azpian (beheko pantailan nabarmendutako ikonoa aurki dezakezu).\n3. Egin klik hiru puntuko ikonoan eta hautatu Partekatu .\n4. Orain hautatu zure profileko argazkia nola partekatu nahi zenuten, alegia. Facebook, Messenger, Twitter, Telegram, Skype, Tumblr erabiliz.\n5. Nahi izanez gero, esteka zure profileko argazkira kopiatu dezakezu Kopiatu profilaren esteka aukera. Zure Spotify profileko argazkirako esteka arbelean kopiatuko litzateke.\n6. Esteka hau erabil dezakezu Spotify pantailako argazkia zure lagunekin edo senideekin partekatzeko.\nGomendatua: Amazon Fire TV Stick bat erosi aurretik jakin beharko zenituzkeen 6 gauza\nGida hau lagungarria izan dela espero dugu eta Spotify profileko argazkia erraz aldatu ahal izan duzula. Iradokizunik edo zalantzarik baduzu? Anima zaitez iruzkinen atala erabiliz.\nMicrosoft Edge-k ez du ondo funtzionatzen\nwindows 10 kontrolatzaileak erantzuteari utzi dio


Ecrebo: Zure POS esperientzia pertsonalizatzea Martech Zone\nAsteazkena, martxoa 1, 2017 Osteguna, martxoa 2, 2017 Douglas Karr\nTeknologiaren aurrerapenek aukera izugarriak eskaintzen dizkiete enpresei bezeroaren esperientzia hobetzeko. Pertsonalizazioa ez da soilik negozioentzako errentagarria, kontsumitzaileek estimatzen dute. Maiz egiten ditugun negozioek nor garen aitortu, gure mezenasgoa saritu eta erosketa bidaia abian dugunean gomendioak egin nahi dizkiegu.\nHorrelako aukera bat deitzen ari da POS marketina. POS salmentaren puntua da eta saltokiek saltokietan erabiltzen duten ekipamendua da. Ez da arraroa enpresek fideltasun sistemak eta deskontu txartelak edukitzea kontsumitzailearen erosketen jarraipena egiteko ... baina datuak maiz bildu eta gero erabiltzen dira posta elektronikoz edo posta elektronikoz merkaturatzeko.\nZer gertatzen da bezeroaren datuetara berehala sartu eta irteeran zuzenean komunikatzeko? Aukera hau da POS marketinarekin.\nEcrebo salmenta puntu bat merkaturatzeko plataforma da, merkatariei saltokietan bezeroei eskaintzak zuzentzen dizkiete ordainagirian ordainagirian edo ordainagiri digitalean. Batera dendan egindako transakzioen% 90 baino gehiago, Ecreboren POS oinarritutako teknologiei esker, saltzaileek bezero bakoitzarentzako pertsonalizatutako marketin komunikazioak eskain ditzakete.\nBezeroek etekina ateratzen dute eskaintza eta pizgarri garrantzitsuak modu erosoan eta intrusiboak ez direnean lortzean. Ecrebo-k salmenta puntua merkaturatzen du marka garrantzitsuenen artean Waitrose (janaria), ANDEREA (saltoki handiak) eta PANDORA (bitxiak).\nEcrebo POS Marketin Ezaugarriak\nHelbideratutako kupoiak Checkout-ean - Erosteko eskaintza eta mezuak oso garrantzitsuak diren, zuzenean dendako bezeroei entregatu. Bultzatu salmenta inkrementalak, igo kategoria arteko erosketa eta hobetu bezeroen leialtasuna.\nOrdainagiri digital pertsonalizatuak - Eskuratu ordainagiriak jaso eta gordetzeko modu erosoagoa zure bezeroei. Ordainagiri digitalek bezeroaren esperientzia hobetzen dute eta erosketa ondorengo marketin kanala irekitzen dute.\nPANDORA, munduko bitxigintza marka handienetakoa, orain Ecrebo erabiltzen ari da ordainagiri digitalak emateko Erresuma Batuko 220 dendako poligonoan. Ordainagiriak posta elektronikoz bidaltzen zaizkie bezeroei transakzioaren ondoren eta aukera ematen dute aldizkako buletinak jasotzeko aukerarekin, baita bezeroen iritzia jasotzeko eskaera ere, erosleek dendan duten esperientzia iruzkin dezaten.\nOrdainagiri digitala ere erabiltzen dugu gure bezeroei dendan duten esperientziari buruzko iritzia eskatzeko, gure eskaintza etengabe hobetzeko. Jo Glynn-Smith, Marketineko VP, PANDORA UK\nEcrebo datuak dendetako kudeatzaileei eta PANDORA Erresuma Batuko egoitzari helarazten zaizkie, enpresari beren dendak nola funtzionatzen duten ulertzeko eta hobetzeko arloak identifikatzen laguntzeko.\nTags: Errebisatucheckout kupoiakkupoiakecreboANDEREAPANDORApertsonalizaziopos pertsonalizatuaordainagiri pertsonalizatuaksalmenta puntuasalmenta puntuko marketinasalmenta puntuabidaltzekoWaitrose\nZencastr: erraz grabatu zure Podcast Elkarrizketak linean


Araba-Eus - Ongi etorri Gorbeia Parke Naturalera\nOngi etorri Gorbeia Parke Naturalera\nGorbeia ingurunea 1994ko ekainean izendatu zuten Parke Natural. 20.016 Ha dituenez, Euskal Autonomia Erkidegoko hedadurarik handienekoa da. Hektarea horiek Araba eta Bizkaiko Lurralde Historikoetan banatuta daude.\nGorbeiaren jatorria orain dela 100 milioi urte baino gehiagokoa da, itsasoak estaltzen zuen garaikoa. Gerora, material horiek tolestu eta altxatu ziren eta milaka urtetan izaki bizidunak naturgune hori kolonizatuz joan ziren: pagoek, haritzek, ametzek, arteek, haltzek… hartu zituzten lur haiek baso zabalak eratuz, eta oraindik eta Arabako aldean baso horien lagin bikainak gordetzen dira. Ziurrenik, Gorbeiako gailurreko eguraldiak ez zuen zuhaitzik hazten utzi eta, hartara, goi mendiko larrea eratu zen. Zenbait gunetan lurraren ezaugarri bereziek eta euri ugariek gune hezeak sorrarazi zituzten, hala nola, lokazti bakanak, Altubeko hezeguneak edo jada desagertu den Saldropoko zohikaztegia. Itxina eta Aldamineko harkaitz mendiguneetako haitz itxuraz biluzien gainean landare bitxiak hazi ziren, hain ingurune ez-abegitsuan bizitzera egokitutakoak.\nAdi-adi eta isilik paseatuz, baso igel gorria, gailurretako uhandrea, horma sugandila, oreina, orkatza, basakatua, okil handia, sai zuria, aztorea, harkaitz zozo gorria... entzun zein ikus daitezke, baso, hezegune, larre eta harkaizti hauetan bizi diren animalia ugarietako batzuk besterik ez direnak.\nGorbeiako Gurutze ospetsura igotzean pertsonak historiako milaka urtetan zehar utzitako “aztarna” hautematen da: monumentu megalitiko, larre, txilardi, errota, burdinola, baserriak… Baso birlandaketa gainazalak zabalak ere bai, egurra lortzeko landatutako pinu, laritz, altzifreekin.\n*Parke Naturaleko Erabilera Publikoarekin bat ez datozen ekintzen eta debekuen inguruko informaziorik nahi izanez gero, jar zaitez harremanetan Jende aurreko Harreta Zerbitzuarekin.\nNola heldu. Gorbeia [pdf](1Mb) >\nMugak eta zonifikazioa [zip]\t(470Kb) >\nBaiako Zentrala ( Sarria)


"Lyon-Corbas kolektiboa borrokan" - - Goiena.eus\n"Lyon-Corbas kolektiboa borrokan"\nMarixol Iparragirre 2011-10-31 01:00\nUrriaren 15ean Lyon-Corbasko kartzelazainen probokazio berri baten aurrean aurkitu gara bertan preso gauzkaten sei euskal preso politikook.\nUdaraz geroztik kartzelazainen aldetik jazarpen maila areagotu zela-eta (12 egun igaro genituen zigor-ziegetan kartzela barruan kolektiboaren sakabanaketarik ez zela egongo bermatzeko), zuzendaritzarekin gutxieneko bizi-baldintzak lotzeko ahaleginak eta bi egin arren, alferrikakoak izan dira egindako saiakera guztiak. Kartzelako zuzendaritzak, hona ekarri gintuztenetik gure izaera politikoa ukatzeaz gain, gure oinarrizko eskaerei entzungor egiten jarraitu nahiago izan du… azken probokazioa iritsi arte.\nHona ekarri gintuztenetik, orain sei hilabete luze, etengabeko probokazio eta barrabaskeriak kudeatu behar izan baditugu ere, larriena ikustaldi-eremua kudeatzen duen kartzelazain-taldearen aldetik jasan behar izan duguna izan da. Azken bi hilabeteotan, gure militantzia politiko eta armatuari egindako erreferentzia iraingarriak egin izan dizkiguten kartzelazain berek egindako informeen ondorioz, ogitarteko bat ekartzeagatik hilabeteko ikustaldi-baimena bertan behera utzi izan diete gure senide eta lagunei; bikote baten barne-ikustaldian besarkatuta egoteagatik (frantses kartzeletan ez dago ikustaldi intimoak izateko eskubiderik) ikustaldi-baimena emana zuen epailea ohartarazi eta baimena behin betiko bertan behera uztea lortu dute; senide eta lagunak aitzakia txikiena baliatuta utzi izan dituzte kartzelako atarian 800 kilometroko bidaiaren ostean; bikote baten semearekiko ikustaldi ia guzti-guztietan arazoak sortu dituzte…\nGiro horretan kokatu behar dira urriaren 15eko gertaerak. Bezperan, goizetik Euskal Herritik abiatu eta Parisen barrena Lyonera iritsi zen haurrari bere gurasoekin batera egotea eragotzi zioten. Zuzendari, epaile, arduradunen oniritzia eta behar ziren baimen guztiak izan arren, ikustaldietako kartzelazain-taldeak eta bereziki larunbat horretan arduradun zegoen kartzelazain-buruak beraiek nahi bezala egingo zela ikustaldia erabaki zuten: haurrak ez zituen bi gurasoak batera ikusiko. Alferrikakoak izan ziren guztion ahalegin eta protestak, beraiek erabakitako inposatzea lortu zuten.\nOndorioak larriak izan ziren. Marixok Iparragirre bultza eta lurrera bota zuten, Jone Lozano ere bultzatu zuten, eta biei eskuburdinak atzean estu lotuta ikustaldien eremutik emakumeen ataleko zigor-ziegetaraino "manu militari" eraman zituzten: airean, burua aurretik, ahospez, eskaileretan gora eta behera, ibilbide luzean. Biek dituzte zauri eta ubeldurak, kolpeak eta gorputz osoa minbera.\nKolektiboaren jarrera irmoak eta sendoak lortu du beren gezurrak agerian uztea, egindako gehiegikeriaz jabetzea eta Marixol eta Jone zigor-ziegetatik atera zitzaten behartzea, jarri nahi zieten zigorra bertan behera utziz.\nAipatu nahi dugu ere emakumeen ataleko gainontzeko presoen aldetik jaso dugun elkartasun eta babes beroa. Euskal presoon aurka egindako gehiegikeriaren aurrean, zigorra erabaki behar zen tribunaletik igarotzear zeudela, emakume guztiek bazka errefusatu zuten eta ordu laurdeneko burrunba egin zuten Jone eta Marixolen askatasuna eskatuz.\nBizi izan dugun egoera bortitz hau behingoagatik gauzak argi uzteko baliatzea erabaki dugu. Ondoko egunetan kartzelako agintaria arazoaren tamainaz jabetu dela dirudi eta aurrerantzean Lyon-Corbasko euskal presoon eta gure senide eta lagunen arteko ikustaldiak modu eta egoera lasai eta egokian gertatuko direla hitz eman du.\nMikel Albisu Iriarte, Marixol Iparragirre Guenetxea, Urko Labaka Larrea, Jone Lozano Miranda, Eider Uruburu Zabaleta eta Aletxu Zobaran Arriola\n(Lyon-Corbasko euskal preso politikoen kolektiboa)


Morfina - ZientziaEus\nAskok geure buruari noizbait egin diogun galdera igorri digu bere izenik eman nahi ez duen Galdakaoko ikusle batek. Honela dio: Minbizia duen gaixo bati morfina ematen badiote, hiltzen ari dela esan nahi du?\nMinbiziaren testuinguruan, zoritxarrez, galdakoztarrak dioena sarritan egia izaten da. Askotan, minez dagoen gaixoari analgesiko indartsuak hiltzear dagoenean baino ez zaizkio ematen. Baina ez du zertan horrela izan, morfina modu eta une egokian ematen bazaio, minbizia duen gaixoari geratzen zaion denbora bizi-kalitate handiagoz igarotzea lortuko da.\nIzan ere, morfina ezagutzen den analgesiko indartsuenetarikoa da. Hau da, minaren sentsazioa desagerrarazten du, ia erabat, eta, jakina, min txikiena ere oso bidelagun eskasa da.\nOpiotik ateratzen dute morfina. Gehienetan, morfina zainetatik ematen da, baina piluletan ere erabiltzen da. Pilula-forman emanda, denbora gehiago behar du eragina izateko. Edozelan ere, burmuinera azkar samar iristen da, eta minaren hartzaileei eragiten die, esan bezala, minaren sentsazioa desagertzeraino.\nHorra, ba, morfinari buruz hemendik esan dezakeguna. Galdakaoko ikusleari, berriz, tarte honetan beti egingo dugun gomendioa: galdetu zeure sendagileari, hark emango dizu erantzun zuzenena.\nSexuak mugatzen ditu morfinaren errezeptoreak